Diari Oficial de la Generalitat Valenciana


Sumari del DOGV 6872, del 28-09-2012 (2012/8750)

Informació pública de la modificació puntual del pla general d'ordenació urbana, per a l'ajustament d'alineacions al carrer prolongació de Santa Bárbara.
---------------------------------------------------------------------------------------------------------------------------------------------------------

### Dades del document

Número de DOGV
:   6872

Data del DOGV
:   28-09-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8750


Data del document
:   21-09-2012

Organisme emissor
:   Ajuntament de Montanejos

Tipus de document
:   Anunci

Descriptors 

:   * Montanejos
    * pla d'urbanisme
    * administració local

Informació pública de la modificació puntual del pla general d'ordenació urbana, per a l'ajustament d'alineacions al carrer prolongació de Santa Bárbara. [2012/8750]  
Acord adoptat per l'Ajuntament en sessió ordinària celebrada el dia 25 de juliol de 2012:  
«7. Modificació puntual del Pla General d'Ordenació Urbana de Montanejos per a ajustament d'alineacions al carrer prolongació de Santa Bárbara. A continuació, i per unanimitat de tots els presents, s'acorda sotmetre a informació pública la modificació puntual número 1 del Pla General Municipal d'Ordenació de Montanejos amb la finalitat de l'ajustament d'alineacions en el carrer prolongació del carrer de Santa Bárbara, derivada de l'augment de l'activitat de l'edificació en els últims anys, que ha sigut compaginat amb el canvi de normativa urbanística que s'ha produït en el municipi, i s'ha passat de les normes subsidiàries al Pla General d'Ordenació Urbana vigent a hores d'ara. Tot això a pesar que el Pla General d'Ordenació Urbana de Montanejos, aprovat definitivament el dia 22 de febrer de 2012, va intentar resoldre la problemàtica existent, i va incorporar a les edificacions del marge dret, que era el consolidat i al qual recauen les fatxades posteriors, la superfície d'estes rampes, i va haver de recular les parcel·les de l'altre marge, que no estaven edificades.  
Esta situació ha provocat que una vivenda unifamiliar, en el marge esquerre, de recent edificació s'acollira a una alineació incorrecta, i invadira en un metre el vial consolidat a hores d'ara.   
El que es pretén amb esta modificació puntual és ajustar esta alineació a la realitat física del carrer, de manera que les edificacions a la dreta de la vivenda unifamiliar fora d'ordenació s'acullen a l'alineació d'esta última per a intentar mitigar el problema.   
Així, s'acorda igualment la suspensió de concessió de llicències en la zona afectada per la modificació mentres esta siga definitivament aprovada.  
Basant-se en l'acord, durant el termini d'un mes, a comptar de la publicació d'este anunci en el Diari Oficial de la Comunitat Valenciana, podran consultar l'esmentat document en l'Ajuntament de Montanejos, i formular, en el mateix termini, les al·legacions que estimen pertinents.  
  
De conformitat amb el que establixen els articles, 37, 91.1 i 94.1, 90.2, 83.2.a i disposició addicional quarta, tercera, de la Llei 16/2005, de 30 de desembre, de la Generalitat, Urbanística Valenciana, en concordança amb l'article 223.1 i 5, i 555 i 556 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, es donarà publicació a l'anunci de la informació pública per a general coneixement.  
  
Montanejos, 21 de setembre de 2012.- L'alcalde president: Laureano Sandalinas Gil.